Stormen fredag den 9. december åd seks meter af klitterne i Nørlev. Det resulterede i, at seks sommerhuse hang ud over kanten. Nu er det første sommerhus røget. Resterne er efterfølgende blevet fjernet. De fem resterende sommerhuse er blevet sikret med sand, men om det holder til næste fredags storm, må tiden vise. Det skriver NORDJYSKE. Hjørring Kommune har forslået, at grundejerforeningen flytter sommerhusene over på andre grunde, som grundejerforeningen selv ejer. Men det forslag var ikke populært hos sommerhusejerne. - Hvis vi tæller husene så er der fem huse, og der er tre grunde. Det vil sige, at der er to huse, som bare mister alt, siger Piet Reymert til TV2/Nord. Efter det ene sommerhus er skredet ned er der kun fire tilbage.

Referat:
Nu er det første sommerhus i Nørlev skredet ned på stranden. Resten af sommerhusejerne prøver at sikre deres huse med sand.